**ЧИТАЛИЩЕ „СВЕТЛИНА-1928“ с.ГОРНИ ЛОЗЕН**

*1151, с.Горни Лозен, ул.“Янко Панайотов“ №28, тел. 02992 6014*

**ОТЧЕТЕН ДОКЛАД**

**за дейността на Народно читалище „Светлина-1928г. през 2020 година**

Народно читалище „Светлина-1928г.” Горни Лозен е юридическо лице с нестопанска цел, с адрес на управление: село Лозен, ул.Янко Панайотов 29, регистрирано в Агенцията по вписванията с ЕИК: 000672183

Читалището организира своята дейност като спазва основните принципи в Закона за народните читалища, ръководи се от върховен орган – Общото събрание и от читалищно настоятелство.

Към 31.12.2020 година в читалището работят четирима служители: секретар, библиотекар, организатор и чистач.

Основната дейност на читалището е културна.

Негови цели са:

* + - * Развитие и подпомагане на любителското художествено творчество.
      * Развитие на библиотечната дейност.
      * Превръщане на читалището в основен информационен център.
      * Съхраняване и популяризиране на местните традиции и обичаи.

През изтеклата 2020 г. дейността на читалището се извършваше с активното участие на служителите на читалището, на Настоятелството, на ръководителите на групи, на самодейците и на родителите на децата, посещаващи читалището. Въпреки обявената епидемичната обстановка в страната, свързана с COVID-19, имаше много събития и изяви, повечето, от които се проведоха онлайн.

**I.Художествена самодейност:**

През изтеклата 2020 година в читалището се подготвиха и организираха всички традиционни местни празници и обичаи. Василовден, Бабинден, Сирни заговезни и Тодоровден се проведоха на живо. Заради въведената епидемична обстановка в страната, останалите празници: Лазарица, Цветница, Благовещение, Еньовден, Великден, Гергьовден, 24 май – Ден на славянската писменост и култура, 1 юни – Ден на детето, 1 ноември – Ден на народните будители, и Коледуване, бяха отбелязани онлайн на Страницата на читалището във Фейсбук.

Въпреки ограничителните мерки свързани с COVID-19, през 2020 година, самодейните групи от читалището имаха многобройни изяви в провеждащите се онлайн фолклорни фестивали, конкурси и събори. Женската група за автентичен фолклор, Младежката певческа група за автентичен фолклор, Детската певческа група за автентичен фолклор, Групите за обреден фолклор, Детския танцов състав, Клуба по народни хора, в:

* VII Национален фолклорен фестивал „ЛАЗАРИЦА“-Шопски уеб фест, гр. Елин Пелин
* Международен онлайн фолклорен фестивал „ЦВЕТНА ПЛЕТЕНИЦА“, гр. Бухово, София
* I Национален онлайн празник – фолклорен конкурс „ОТ БРАЗДАТА ДО СОФРАТА – ПО ДЪЛГИЯ ПЪТ НА ХЛЯБА“, гр. Пещера
* Национален онлайн събор за автентичен фолклор „ОТ ИЗВОРА“, с. Труд
* XIII Регионален фолклорен събор „ВИТОШКИ НАПЕВИ“, с. Кладница
* XIII Фолклорен фестивал „ОТ ДУНАВ ДО БАЛКАНА“- международен кулинарен конкурс за най-хубава и апетитна гозба, характерна за даден край, гр. Борово, Русе
* VII виртуален музикален фестивал „ПРАЗНИК НА КРАТУНАТА“, с. Гостилица
* Конкурс „БЪЛГАРСКИТЕ ФОЛКЛОРНИ МОТИВИ“, Ателие Адриана Роберт

На всички участия самодейните групи заслужено получиха медали, дипломи, грамоти, плакети и други награди.

**II.Групи и школи:**

1. Женска певческа група за автентичен фолклор с ръководител Цветанка Петрова
2. Младежка певческа група за автентичен фолклор с ръководител Цветанка Петрова
3. Детска певческа група за автентичен фолклор с ръководител Цветанка Петрова
4. Група за обреден фолклор – пресъздаване на обичаи с ръководител Цветелина Данева
5. Групи за обреден фолклор с ръководител Цветанка Петрова и Цветелина Данева:

* Лазарки
* Коледари

1. Детски Танцов състав с ръководител Ванина Димитров и от есента с нов ръководител Георги Георгиев
2. Клуб за народни хора с ръководител Николай Димитров:

* Възрастни начинаещи
* Възрастни напреднали

**III.Библиотека:**

В момента библиотеката разполага с 9085 библиотечни документа. През изтеклата година са отчислени 137тома на обща стойност 440лв /четиристотин и четиридесет лв./ като физически изхабени книги. За изминалата година от дарения са постъпили 142 тома на стойност 1312лв /хиляда триста и дванадесет лв./ и закупени нови книги – 154 тома на стойност 1760лв/хиляда седемстотен и шейсет лв./ като от тях 121 тома по проект на стойност 1188,90лв /хиляда сто осемдесет и осем лв. и 0,90ст./ осигурена от Министерство на културата и 573лв./петстотин седемдесет и три лв./ от читалището въпреки, че през по-голямата част от годината библиотеката беше затворена, броят на читателите в сравнение с предходната година се запази –115, по-голям спад имаше при посещенията – 430 и заетите библиотечни документи, които за 2020 г. са 1 799. Създадена бе специална фейсбук страница Каталог на книги в библиотеката на НЧ"Светлина-1928" Горни Лозен в която са качени най-новите книги на библиотеката за улеснение на читателите по време на частичните затваряна на държавата.След избор на книги от читателите те бяха доставяни по домовете от служители на читалището. Направени са 49 справки предимно за учащи се, в различни области на науката и културата. По време на затворените врати за читатели в библиотеката се направи инвентаризация на библиотечния фонд.През 2020 г. заради обявената епидемична обстановка в страната, свързана с COVID-19, всички бележити дати, годишнини, национални, традиционни и местни празници се отбелязаха онлайн, а за времето когато библиотеката работеше се оформяха витрини. През месец Април, пак заради епидемичната обстановка, традиционната среща с първокласниците от 201 ОУ „Св.св Кирил и Методий” с цел запознаване с библиотеката, не се проведе. През цялата година поединично се оказваше помощ на студенти при писането на курсови и дипломни работи.

**IV. Участия в проекти:**

През 2020 година, читалището кандидатства по Програма „Българските библиотеки – съвременни центрове за чете и информираност” по която се закупиха 110 книги на стойност 1474,15лв./хиляда чети стотин седемдесет и четири лв. и 0.15 ст./ от които 1188.90лв./хиляда сто осемдесет и осем лв. и 0.07 ст./ са отпуснати от МК, останалата част от сумата е платена от читалището/285,25лв./.

**V. Материална база:**

През изтеклата 2020 година поради липса на средства не беше направено нищо за подобряване материалната база на читалището, освен частични ремонтни дейности.